钦定古今图书集成/明伦汇编/氏族典/第106卷 > 裴垍
## 钦定古今图书集成/明伦汇编/氏族典/第106卷 > 裴垍

按《唐书裴垍传》：“垍字弘中，绛州闻喜人。擢进士第，补
美原尉，四迁考功员外郎。宪宗元和初，召入翰林为
学士，再迁中书舍人。李吉甫罢，乃拜垍中书门下平
章事，加集贤殿大学士。帝在殿中，常呼垍官而不名。
垍为学士时，引李绛、崔群与同列。及相，又擢韦贯之、
裴度知制诰，李夷简御史中丞，皆踵蹑为辅相，号多
臣”，自它选任，罔不精明，人无异言，士大夫不以垍年
少柄用为嫌，故元和之治，百度修举。五年，暴风痹，居
三月益痼，乃罢为兵部尚书，卒。